మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
మోహన్ లాల్‌తో విభేదాలు లేవు -కొరటాల శివ
కొరటాల శివ డైరెక్షన్‌లో ఎన్టీఆర్, మోహన్ లాల్ ప్రధాన పాత్రల్లో తెరకెక్కుతున్న జనతా గ్యారేజ్ మూవీ ప్రస్తుతం కేరళలో షూటింగ్ జరుపుకుంటోంది.
TNN | Updated:
Aug 1, 2016, 04:45PM IST
ఎన్టీఆర్, మోహన్ లాల్ ప్రధాన పాత్రల్లో తెరకెక్కుతున్న జనతా గ్యారేజ్ మూవీ ప్రస్తుతం కేరళలో షూటింగ్ జరుపుకుంటోంది. తెలుగు, మళయాళం భాషల్లో ఈ సినిమా రిలీజ్ కానుండగా... తెలుగు వెర్షన్‌కి సంబంధించి మోహన్ లాల్ తెలుగు డబ్బింగ్ డైరెక్టర్ కొరటాల శివకి ఇబ్బందిగా మారిందనే వార్తలొచ్చాయి. మోహన్ లాల్‌కి బదులుగా మరొకరితో తెలుగు డబ్బింగ్ చెప్పిద్దామని కొరటాల ప్రయత్నిస్తున్నప్పటికీ.. అందుకు మోహన్ లాల్ ససెమిరా అంటున్నారనేది ఆ వార్తల సారాంశం. దీంతో ఏం చేయాలో అర్థం కాని స్థితిలో ఆ డైరెక్టర్ వున్నాడని వచ్చిన వార్తల్ని స్వయంగా కొరటాలే కొట్టిపారేశారు. మోహన్ లాల్ డబ్బింగ్ తనకి నచ్చడం లేదనే రూమర్ ఎక్కడి నుంచి పుట్టిందో అర్థం కావడంలేదు కానీ అందులో ఏ మాత్రం వాస్తవం లేదని అన్నాడు కొరటాల. కొచ్చిలో టైమ్స్ ఆఫ్ ఇండియా కేరళ స్థానిక ఎడిషన్ కొచ్చి టైమ్స్‌తో మాట్లాడుతూ కొరటాల ఈ వివరణ ఇచ్చాడు. వాస్తవానికి మోహన్ లాల్‌ తనకి తెలుగు డబ్బింగ్ అంత పర్‌ఫెక్ట్‌గా చెప్పగలనో లేదోననే సందేహంతో వున్నాడు. వీలైతే తనకి బదులుగా మరొకరితో తెలుగు డబ్బింగ్ చెప్పించండని కూడా చెప్పాడు. కానీ నేనే మోహన్ లాల్ గారిని తెలుగులో డబ్బింగ్ చెప్పేందుకు ఒప్పించా. ఇప్పటివరకు మోహన్ లాల్ డబ్బింగ్ చెప్పింది కొంతవరకే కానీ అదంతా కూడా ఎంతో చక్కగా వచ్చింది. మోహన్ లాల్ స్టైల్‌కి, డైలాగ్ డిక్షన్‌కి సూటయ్యే విధంగా తెలుగులో అతడికి డబ్బింగ్ చెప్పేవాళ్లు కూడా ఎవ్వరు లేరు అని చెప్పుకొచ్చాడు కొరటాల.